CELEX: 62020TN0072
Language: lv
Date: 2020-02-05 00:00:00
Title: Lieta T-72/20: Prasība, kas celta 2020. gada 5. februārī – Satabank/ECB

20.4.2020   
            
            
               LV
            
            
               Eiropas Savienības Oficiālais Vēstnesis
            
            
               C 129/3
            
         
      Prasība, kas celta 2020. gada 5. februārī – Satabank/ECB
      (Lieta T-72/20)
      (2020/C 129/04)
      Tiesvedības valoda – angļu
      
         Lietas dalībnieki
      
      
         Prasītājs: Satabank plc (St. Julians, Malta) (pārstāvis: O. Behrends, advokāts)
      
         Atbildētāja: Eiropas Centrālā banka (ECB)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt ECB 2019. gada 26. novembra lēmumu, ar kuru ECB atteica piešķirt piekļuvi savas lietas materiāliem;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza astoņus pamatus.
      
                  1.
               
               
                  Ar pirmo prasības pamatu tiek apgalvots, ka ECB neesot ņēmusi vērā prasītāja primārās būtiskās tiesības piekļūt savas lietas materiāliem.
               
            
                  2.
               
               
                  Ar otro prasības pamatu tiek apgalvots, ka ECB lēmums esot pamatots ar nepamatoti šauru Regulas (ES) Nr. 468/2014 (1) 32. panta 1. punkta interpretāciju.
               
            
                  3.
               
               
                  Ar trešo prasības pamatu tiek apgalvots, ka ar ECB lēmumu esot pārkāptas prasītāja tiesības uz pienācīgi pamatotu lēmumu.
               
            
                  4.
               
               
                  Ar ceturto prasības pamatu tiek apgalvots, ka esot pārkāptas prasītāja tiesības tikt uzklausītam.
               
            
                  5.
               
               
                  Ar piekto prasības pamatu tiek apgalvots, ka esot pārkāpts tiesiskās drošības princips.
               
            
                  6.
               
               
                  Ar sesto prasības pamatu tiek apgalvots, ka esot pārkāpts samērīguma princips.
               
            
                  7.
               
               
                  Ar septīto prasības pamatu tiek apgalvots, ka ECB esot pārkāpusi nemo auditur principu.
               
            
                  8.
               
               
                  Ar astoto prasības pamatu tiek apgalvots, ka esot pārkāptas Eiropas Savienības Pamattiesību hartas 47. pantā paredzētās tiesības uz efektīvu tiesību aizsardzību.
               
            
         (1)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (OV 2014, L 141, 1. lpp.).